ประกาศคณะกรรมการกำกับหลักทรัพย์และตลาดหลักทรัพย์ประกาศคณะกรรมการกำกับหลักทรัพย์และตลาดหลักทรัพย์ที่กค. ๒๓/๒๕๕๒เรื่องการเปิดเผยข้อมูลข่าวสารตามพระราชบัญญัติทรัสต์เพื่อธุรกรรมในตลาดทุนพ.ศ.๒๕๕๐[๑] อาศัยอำนาจตามความในมาตรา ๑๐ วรรคสองแห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการ ก.ล.ต.ออกข้อกำหนดไว้ ดังต่อไปนี้ข้อ ๑ให้สำนักงาน ก.ล.ต.มีอำนาจเปิดเผยข้อมูลข่าวสารเกี่ยวกับการดำเนินการ การสั่งการ การลงโทษและข้อมูลอื่นใดที่ได้จากการปฏิบัติหน้าที่ตามพระราชบัญญัติ ทรัสต์เพื่อธุรกรรมในตลาดทุนพ.ศ. ๒๕๕๐ เช่น ประกาศ หนังสือเวียน แนวนโยบายในการกำกับดูแลผลการกำกับดูแลการปฏิบัติให้เป็นไปตามกฎหมายข้อมูลสถิติ บทศึกษา และบทวิจัย เป็นต้นเมื่อเห็นว่าการเปิดเผยข้อมูลข่าวสารดังกล่าวจะเป็นประโยชน์ต่อประชาชนหรือเพื่อคุ้มครองผู้ลงทุนข้อ ๒ให้สำนักงาน ก.ล.ต.จัดให้ข้อมูลข่าวสารดังต่อไปนี้ เป็นข้อมูลข่าวสารที่บุคคลทั่วไปสามารถตรวจดูได้จากเว็บไซต์ของสำนักงานก.ล.ต. หรือที่ศูนย์สารสนเทศตลาดทุนของสำนักงาน ก.ล.ต.(๑)สรุปการตรวจสอบการดำเนินงานของผู้ประกอบธุรกิจทรัสตีตามแผนตรวจสอบปกติ(๒)การสั่งการให้ผู้ประกอบธุรกิจทรัสตีกระทำการหรืองดเว้นกระทำการเว้นแต่การสั่งการที่มิได้มีผลกระทบอย่างมีนัยสำคัญต่อผู้ลงทุนทั่วไป(๓) การลงโทษผู้กระทำผิดไม่ว่าจะเป็นโทษทางปกครองหรือโทษทางอาญาเว้นแต่การลงโทษทางปกครองที่เป็นเพียงการภาคทัณฑ์จะจัดให้มีการเปิดเผยเป็นการทั่วไปหรือไม่ก็ได้โดยให้พิจารณาข้อเท็จจริงเป็นรายกรณี(๔) การกล่าวโทษต่อพนักงานสอบสวนเพื่อให้ดำเนินการตามกฎหมายกับบุคคลที่เข้าข่ายกระทำผิดข้อ ๓ในกรณีที่สำนักงาน ก.ล.ต. เห็นว่าข้อมูลข่าวสารตามที่กำหนดในข้อ ๒เรื่องใดหากจัดให้มีการเผยแพร่ผ่านช่องทางอื่นเพิ่มเติม เช่น การออกแถลงข่าวการออกจดหมายข่าวอิเล็กทรอนิกส์ถึงบุคคลซึ่งบอกรับเป็นสมาชิกข่าวสารของสำนักงานก.ล.ต. หรือการนำเสนอในเอกสารเผยแพร่อื่น เพิ่มเติมด้วยจะเป็นประโยชน์ต่อการเสริมสร้างความรู้ความเข้าใจเกี่ยวกับทรัสต์หรือการประกอบธุรกิจทรัสตีหรือบทบัญญัติหรือข้อกำหนดแห่งกฎหมายที่เกี่ยวข้องหรือจะเป็นกลไกในการเพิ่มประสิทธิภาพการบังคับใช้กฎหมายหรือการป้องปรามการกระทำผิดได้ ให้สำนักงาน ก.ล.ต.จัดให้มีการเผยแพร่ข้อมูลข่าวสารเรื่องนั้นผ่านช่องทางอื่นเพิ่มเติมได้ตามที่เห็นสมควรข้อ ๔ในการเปิดเผยข้อมูลข่าวสารให้สำนักงาน ก.ล.ต. จัดให้มีรายละเอียดเกี่ยวกับข้อมูลข่าวสารนั้นอย่างเพียงพอที่จะทำให้เข้าใจได้อย่างถูกต้องในกรณีที่เป็นการเปิดเผยข้อมูลข่าวสารเกี่ยวกับการบังคับใช้กฎหมายข้อมูลข่าวสารที่เปิดเผยควรมีรายละเอียดอย่างน้อยดังต่อไปนี้(๑)ชื่อบุคคลที่อยู่ภายใต้มาตรการบังคับใช้กฎหมาย(๒) ข้อเท็จจริงที่เป็นเหตุให้มีการบังคับใช้กฎหมาย(๓) บทบัญญัติของกฎหมายที่เกี่ยวข้อง(๔) ลักษณะการบังคับใช้กฎหมายข้อ ๕เมื่อข้อมูลข่าวสารเรื่องใดที่เปิดเผยบนเว็บไซต์ของสำนักงานก.ล.ต. หรือที่ศูนย์สารสนเทศตลาดทุน มีความคืบหน้าเปลี่ยนแปลงไปจากเดิมและสำนักงาน ก.ล.ต. พิจารณาเห็นว่าการเปิดเผยข้อมูลข่าวสารความคืบหน้าดังกล่าวสอดคล้องกับเจตนารมณ์เพื่อการพิทักษ์ประโยชน์ของประชาชนหรือเพื่อคุ้มครองผู้ลงทุนให้สำนักงาน ก.ล.ต.เปิดเผยข้อมูลข่าวสารความคืบหน้านั้นโดยปฏิบัติตามแนวทางที่กำหนดในประกาศนี้โดยอนุโลมข้อ ๖ในการเปิดเผยข้อมูลข่าวสารบนเว็บไซต์ของสำนักงานก.ล.ต. หรือที่ศูนย์สารสนเทศตลาดทุน เพื่อให้ประชาชนเข้าตรวจดูได้ เว้นแต่สำนักงานก.ล.ต. จะมีเหตุผลหรือความจำเป็นในการกำหนดเป็นประการอื่นให้ดำเนินการตามหลักเกณฑ์ ดังต่อไปนี้(๑) ข้อมูลข่าวสารอื่นนอกจาก (๒)ให้คงข้อมูลไว้เป็นระยะเวลาสิบปีปฏิทินนับแต่วันที่มีการเปิดเผยข้อมูลข่าวสารดังกล่าว(๒) ข้อมูลการกล่าวโทษ(ก)เรื่องที่การดำเนินการถึงที่สุดภายในระยะเวลาสิบปีนับแต่การกล่าวโทษให้คงข้อมูลดังกล่าวไว้เป็นระยะเวลาสิบปีปฏิทินนับแต่วันที่มีการเปิดเผยข้อมูลดังกล่าวเป็นครั้งแรกหรือคงข้อมูลดังกล่าวต่อไปอีกหกเดือนนับแต่วันที่มีการเปิดเผยข้อมูลสถานะของคดีที่ถึงที่สุดแล้วแต่ระยะเวลาใดนานกว่า(ข)เรื่องที่การดำเนินการถึงที่สุดหลังระยะเวลาสิบปีนับแต่การกล่าวโทษให้คงข้อมูลดังกล่าวไว้จนกว่าจะพ้นหกเดือนนับแต่วันที่มีการเปิดเผยข้อมูลสถานะของคดีที่ถึงที่สุดนั้น(ค) เรื่องที่ผลของคดีถึงที่สุดและเป็นคุณแก่ผู้ถูกกล่าวโทษหากผู้ถูกกล่าวโทษมีคำขอให้นำข้อมูลการกล่าวโทษออกก่อนพ้นระยะเวลาตาม (ก) หรือ (ข)ให้สำนักงาน ก.ล.ต. ดำเนินการให้เป็นไปตามคำขอของบุคคลนั้นโดยไม่ชักช้าข้อ ๗ข้อมูลข่าวสารที่ได้เปิดเผยบนเว็บไซต์ของสำนักงานก.ล.ต. หรือที่ศูนย์สารสนเทศตลาดทุนจนครบระยะเวลาที่กำหนดตามประกาศนี้แล้วสำนักงาน ก.ล.ต.อาจจัดเก็บไว้เป็นข้อมูลประวัติศาสตร์เพื่อให้ประชาชนขอตรวจดูเป็นรายกรณีก็ได้ข้อ ๘ประกาศนี้ให้ใช้บังคับตั้งแต่วันที่๑ กันยายน พ.ศ. ๒๕๕๒ เป็นต้นไปประกาศณ วันที่ ๒๑ สิงหาคม พ.ศ. ๒๕๕๒วิจิตรสุพินิจประธานกรรมการคณะกรรมการกำกับหลักทรัพย์และตลาดหลักทรัพย์หมายเหตุ:- เหตุผลในการออกประกาศฉบับนี้ คือเพื่อกำหนดลักษณะและประเภทของข้อมูลข่าวสารเกี่ยวกับการกำกับดูแลและการบังคับให้เป็นไปตามกฎหมายว่าด้วยทรัสต์เพื่อธุรกรรมในตลาดทุนที่สมควรเปิดเผยหรือเผยแพร่ให้ผู้ลงทุนและประชาชนทั่วไปได้รับทราบโดยกำหนดรายละเอียดช่องทางและระยะเวลาในการเปิดเผยหรือเผยแพร่ข้อมูลข่าวสารดังกล่าวตลอดจนการปรับปรุงข้อมูลนั้นให้เป็นปัจจุบันจึงจำเป็นต้องออกประกาศนี้ปริยานุช/ผู้จัดทำ๘กันยายน ๒๕๕๒อุรารักษ์/ตรวจ๒๘ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๒๓ ง/หน้า ๓๙๐/๒๙ สิงหาคม ๒๕๕๒